Ṣùgbọ́n bí a bá ti mú ti irun orí mi àti ’rùngbọ̀n mi yìí kúrò nígbà tí mo ti gbé inú igbó náà pẹ́ ni inú mi kò ti bàjẹ́ mọ́: nítorí mo ti mọ ọgbọ́n àwọn àgbàlagbà wọn-ọnnì tí ó wí pé bí ó wù tí ipò ọmọ ènìyàn re ẹ̀hìn tó lórí ilẹ̀ ayé, ó yẹ kí olúwaarẹ̀ lo àǹfààní ipò náà bi ó ti yẹ, aṣiwèrè ni ẹni tí ó wí pé ti òun tán nínú ayé, bí ẹ̀mí bá ń bẹ ìrètí ń bẹ, èrò tèmi lákòókò náà ni èyí wí pé, bí ótilẹ̀ jẹ pé mo wà ní èmi nìkan ṣoṣo síbẹ̀ ẹ̀mí mi ń bẹ, ọgbọ́n orí mi yàtọ̀ sí ti ẹranko, bẹ́ẹ̀ ni Olódùmarè tí Ó dá ẹnu fún mi kò ní ṣàì mọ ọ̀nà tí òun Ó gbà ti Òun ó fi jẹ́ kí n máa rí nǹkan fi sí i. Bẹ́ẹ̀ ni mo pinnu lọ́kàn mi pé bi ó bá ṣe ibẹ̀ ni n ó ti lo ìyókù ìgbésí-ayé mi n ó gbíyánjú àti lò ó tayọ̀tayọ̀, ṣùgbọ́n bí Ẹlẹ́dàá mi bá wí pé kì í ṣe ibẹ̀ ni, ọjọ́ ń bọ̀ tí yóó yọ mí jáde.
Sugbon bi a ba ti mu ti irun ori mi ati ’rungbon mi yii kuro nigba ti mo ti gbe inu igbo naa pe ni inu mi ko ti baje mo: nitori mo ti mo ogbon awon agbalagba won-onni ti o wi pe bi o wu ti ipo omo eniyan re ehin to lori ile aye, o ye ki oluwaare lo anfaani ipo naa bi o ti ye, asiwere ni eni ti o wi pe ti oun tan ninu aye, bi emi ba n be ireti n be, ero temi lakooko naa ni eyi wi pe, bi otile je pe mo wa ni emi nikan soso sibe emi mi n be, ogbon ori mi yato si ti eranko, bee ni Olodumare ti O da enu fun mi ko ni sai mo ona ti oun O gba ti Oun o fi je ki n maa ri nnkan fi si i. Bee ni mo pinnu lokan mi pe bi o ba se ibe ni n o ti lo iyoku igbesi-aye mi n o gbiyanju ati lo o tayotayo, sugbon bi Eledaa mi ba wi pe ki i se ibe ni, ojo n bo ti yoo yo mi jade.